DJNovice - november 2024

OBVESTILO – termini Akademije javnega naročanja – izvedba december (v živo)

Obveščamo vas, da so omogočene prijave na 5 modulov Akademije javnega naročanja v mesecu decembru.

Usposabljanja, navedena v nadaljevanju, bodo potekala **v živo** in so **brez kotizacije,** namenjena pa so **zaposlenim pri naročnikih**, ki izvajajo postopke javnega naročanja.

* Elektronsko javno naročanje in druga informacijska orodja 2.12.2024
* Organiziranost naročnika in načrtovanje izvedbe (MV) 3.12.2024
* Upravljanje pogodbe in izvedba naročila (MV) 3.12.2024
* Evidenčna naročila in naročila male vrednosti 11.12.2024
* Izvedba javnega naročila od A do Ž 17. 12. 2024

Več o posameznem modulu najdete na povezavi: [Upravna akademija - Usposabljanja (gov.si)](https://ua.gov.si/aktivnosti/?Tag=459&category=4ba2e20b-2e80-ed11-9c90-005056818ee6), kjer so mogoče tudi prijave.

**Akademija javnega naročanja bo potekala tudi naslednje leto v več terminih, prvi naslednji termini bodo znani v začetku januarja 2025.**

*»Naročilo sofinancirata Republika Slovenija in Evropska unija iz Evropskega socialnega sklada plus, v okviru operacije »Dvig profesionalizacije javnega naročanja«.«*

**OBVESTILO – nadgraDnja portala javnih NAROČIL**

Obveščamo vas, da je **15. 11. 2024 potekala nadgradnja portala javnih naročil** in vas v nadaljevanju seznanjamo s ključnimi novostmi.

Spremembe na **zunanjem**, t.j **javnem delu** portala javnih naročil (namenjen vsem uporabnikom):

1. **Splošni iskalnik v zavihku »Pregled objav«**

V zavihkih »Pregled objav«, »Pregled odločitev« in »Pregled pogodb« je nadgrajen splošni iskalnik v polju »Datum objave«, kjer ima uporabnik odslej za filtriranje na voljo spustni seznam z možnostjo izbire različnih obdobij. Privzet filter so objave v zadnjem mesecu (filter: »**Datum objave: V zadnjem mesecu«), za drugačen prikaz objav mora uporabnik filter spremeniti.** V spustnem seznamu je ohranjena obstoječa možnosti iskanja s poljubnim vnosom začetnega in končnega datuma (uporabnik v spustnem seznamu izbere zadnjo možnost »Vnesi datumsko obdobje«), pri čemer vnesen datum v polju »Datum objave do« vključi in prikaže tudi objave na izbran (zaključni) datum.

1. **Obarvanje pomembnejših podatkov v obvestilih o naročilu**

V obvestilih o naročilu so polja, ki jih pogosteje iščejo gospodarski subjekti, poudarjena (obarvana), in sicer:

* v B.2 Dokumenti v zvezi z oddajo javnega naročila (povezava do razpisne dokumentacije)
* v B.3.2 Dodatne informacije (Rok za sprejemanje ponudnikovih vprašanj)
* v B.5 Elektronska predložitev (URL naslov za elektronsko predložitev ponudb ali prijav za sodelovanje)
* v B.6 Roki (Rok za sprejem ponudb, Rok za prejem prijav za sodelovanje)
* v B.7 Način odpiranja ponudb (Datum/čas)
1. **Vidnost zavihka »Vprašanja, odgovori in pojasnila«**

Zavihek je odslej viden na vseh obvestilih (in popravkih obvestil) v dosjeju in ne zgolj na prvem obvestilu o javnem naročilu, pri čemer je v nadaljnjih objavljenih obvestilih v dosjeju podana splošna informacija, kje so na voljo naročnikova pojasnila o konkretnem postopku in način dostopa do pojasnil.

Spremembe v **notranjem, t.j. nejavnem delu** portala javnih naročil prinašajo novosti za naročnike, ki jim bodo olajšale delo pri izpolnjevanju obrazcev na portalu javnih naročil:

1. **Vsa prva obvestila (obvestila o naročilu (npr. obrazci EUe16, EUe17, EUe18, SL1, SL3, SL5), prostovoljna obvestila za predhodno transparentnost (EUe25, EUe26, EUe27), itd.)**

**ODDELEK A, točka A.1 Osnovni podatki**

Po izvedeni nadgradnji je zagotovljeno, da se obvezni podati v točki A.1 Osnovni podatki samodejno izpolnijo v vsakem obrazcu. Prvi uporabnik naročnika, ki bo po tej nadgradnji izpolnjeval katerikoli prvi obrazec, bo obvezne podatke v polju v točki A.1 Osnovni podatki še moral vnesti, po oddaji tega obrazca v lekturo pa se bodo ti podatki shranili in bodo samodejno predizpolnjeni v vsakem prvem obrazcu in bodo na voljo vsakemu uporabniku tega naročnika. **Zato tudi predlagamo naročnikom, da v polji »E-naslov« in »Tel« navedejo uradne podatke o naročniku in naj ne vnašajo podatkov o uporabniku, saj se podatki shranjujejo na nivoju naročnika in ne na nivoju posameznega uporabnika.**

V točki A.1 bo po kliku na možnost »Dodaj dodatnega naročnika« po novem na voljo tudi gumb »Shranjeni naročniki«. Navedeno pomeni, da potem, ko bo uporabnik naročnika (ki izvaja skupno javno naročanje) v točki A.1 za vse izbrane naročnike vnesel vse potrebne podatke, in obrazec oddal v lekturo, se bodo vsi vneseni podatki o vseh navedenih naročnikih (vključno z ročno vnesenimi podatki) shranili v seznam shranjenih naročnikov. Shranjeni naročniki bodo tako na voljo za vsako naslednje javno naročilo vsem uporabnikom tega naročnika. Če bo posamezni uporabniki tega naročnika na naslednjem javnem naročilu želel v točki A.1 dodati katerega izmed naročnikov iz predhodnih javnih naročil, ga bo lahko enostavno izbral iz seznama shranjenih naročnikov. Seznam shranjenih naročnikov se sproti dopolnjuje z vsakim ročnim vnosom naročnika na posameznem na novo pripravljenem obrazcu (seznam z novimi dodanimi naročniki se napolni, ko je obrazec poslan v lekturo).

**ODDELEK B. POSTOPEK in ODDELEK C. NAROČILO (možnost prenosa določenih podatkov iz ODDELKA B v ODDELEK C)**

Naročnikom je na obrazcu v oddelku C. NAROČILO na voljo nov gumb »Prenesi podatke iz B. Postopek« za možnost prenosa nekaterih podatkov, ki jih je naročnik predhodno že vnesel v obrazec v oddelku B. POSTOPEK.

Podatki, ki se bodo prenesli iz oddelka B. POSTOPEK v oddelek C. NAROČILO, so:

**B.1 Postopek**  **C.2 Naročilo**

Naslov Naslov

Kratek Opis Kratek Opis

**B.1.1 Vrsta naročila C.2.1 Vrsta naročila**

Vrsta naročila Vrsta naročila

Glavna koda CPV Glavna koda CPV

Dodatna vrsta naročila Dodatna vrsta naročila

Dodatna koda CPV Dodatna koda CPV

**B.1.2 Kraj izvedbe C.2.2 Kraj izvedbe**

Kraj izvedbe 1 Kraj izvedbe 1

Država Država

Šifra NUTS Šifra NUTS

Druge omejitve glede kraja izvedbe Druge omejitve glede kraja izvedbe

Naročnikom predlagamo, da gumb za prenos podatkov »Prenesi podatke iz B. Postopek« v oddelku C. NAROČILO uporabijo šele po pravilno izpolnjenih poljih v oddelku B. POSTOPEK (ko je oddelek B. POSTOPEK črn) in s tem zagotovijo prenos želenih podatkov.

Glede na to, da lahko naročnik prenesene podatke naknadno (do oddaje v lektoriranje) še spremeni oz. popravi (tudi briše), naročnike opozarjamo na sprotno shranjevanje obrazca (gumb »Shrani«) in preverjanje ustreznosti izpolnitve oz. kontrol na obrazcu (gumb »Shrani in preveri«). Naročniki, ki možnosti prenosa podatkov ne bi/bodo želeli uporabiti, lahko obrazce še vedno izpolnjujejo običajno kot doslej (t.j. ločeno po posameznih poljih).

**ODDELEK C, točka C.1 Pogoji za predložitev (SKLOPI)**

Naročnikom je z nadgradnjo olajšano delo s sklopi. Na obvestilu o naročilu bo v točki C.1 po novem na voljo dodaten gumb »Kopiraj sklope«. Po kliku na navedeni gumb se bodo v nov sklop prepisali vsi podatki (razen podatkov iz polja »Naslov« in polja »Kratek opis«), kot so bili navedeni v točki »C.2 Naročilo«, in sicer iz sklopa, na katerem je uporabnik kliknil gumb “Kopiraj sklop”.

1. **Obvestilo o oddaji javnega naročila (npr. obrazci EUe29, EUe30, EUe31, SL2, SL4, SL6) in Prostovoljno obvestilo za predhodno transparentnost (obrazci EUe25, EUe26, EUe27 in EUe28)**

**ODDELEK D, točka D.2.3 Izbran ponudnik**

V točki D.2.3 Izbran ponudnik bo po novem na voljo gumb »Shranjeni ponudniki«. Navedeno pomeni, da potem, ko bo uporabnik naročnika v točki D.2.3 za vse izbrane ponudnike vnesel vse potrebne podatke, in obrazec oddal v lekturo, se bodo vsi vneseni podatki o vseh navedenih ponudnikih (vključno z ročno vnesenimi podatki) shranili v seznam shranjenih ponudnikov. Shranjeni ponudniki bodo tako na voljo za vsako naslednje javno naročilo vsem uporabnikom tega naročnika. Če bo uporabnik naročnika na naslednjem javnem naročilu želel v točki D.2.3 dodati katerega izmed ponudnikov iz predhodnih javnih naročil, ga bo lahko enostavno izbral iz seznama shranjenih ponudnikov. Seznam shranjenih ponudnikov se sproti dopolnjuje z vsakim ročnim vnosom ponudnika na posameznem na novo pripravljenem obrazcu (seznam z novimi dodanimi ponudniki se napolni, ko je obrazec poslan v lekturo).

1. **Druge novosti**

V povratnem elektronskem sporočilu, ki ga po objavi obvestila na portalu javnih naročil prejme naročnik, je vključen (dodaten) podatek o nazivu javnega naročila, kakršnega je naročnik vnesel v B.1 Postopek v polje »Naslov«. Prav tako je dodaten podatek o nazivu javnega naročila vključen v povratno elektronsko sporočilo, ki ga prejme naročnik v primeru prejetega vprašanja.

V zavihkih »Pregled objav«, »Pregled odločitev« in »Pregled pogodb« se (že) pregledane objave obarvajo temneje (sivo).

Čas seje (prijave na portalu javnih naročil) je podaljšan iz 60 minut na 90 minut.

1. **Povezava sistem e-JN in portal javnih naročil (sklopi)**

V primeru javnega naročila razdeljenega na sklope naročnikom, ki uporabljajo sistem e-JN in se v tem sistemu tudi odločijo, da bodo javno naročilo razdelili na sklope, pojasnjujemo, da se bodo v tem primeru po prenosu podatkov na portal javnih naročil v obrazec Obvestilo o naročilu, sklopi še vedno samodejno izpisali, kot so se doslej – ne bodo se pa samodejno izpolnili vsi obvezni podatki v celoti. Naročnik ima na portalu javnih naročil v takem primeru sedaj na voljo dve možnosti:

* ravna na enak način kot doslej, in sicer za vsak posamezen sklop, ki se je prepisal iz sistema e-JN, izpolni zahtevana polja ali
* sklope, ki so se prepisali iz sistema e-JN, izbriše, pusti samo enega, ki ga v celoti izpolni z obveznimi podatki. Nato v točki C.1 izbere gumb »Kopiraj sklope« in sklop kopira. Po kliku na navedeni gumb se bodo v nov sklop prepisali vsi podatki (razen podatkov iz polja »Naslov« in polja »Kratek opis«), kot so bili navedeni v točki »C.2 Naročilo«, in sicer iz sklopa, na katerem je uporabnik kliknil gumb »Kopiraj sklop«. Enako (kopiranje sklopov) izvede še za ostale sklope. Opozarjamo pa, da se mora število sklopov in naslovi posameznih sklopov na portalu javnih naročil ujemati s številom sklopov in naslovi posameznih sklopov v sistemu e-JN. Enako velja za ujemanje zaporedja sklopov na portalu javnih naročil in v sistemu e-JN.

OBVESTILO – Nova funkcionalnost v e-Dosje

Uporabnike informacijskega sistema e-JN obveščamo, da smo v sistem dodali novo funkcionalnost, ki omogoča samodejno črpanje podatka enotne matične številke občana (EMŠO) zakonitega zastopnika pravne osebe iz Poslovnega registra Slovenije, pri pripravi poizvedbe preko funkcionalnosti e-Dosje.

Nova funkcionalnost je zasnovana z namenom poenostavitve in hitrejšega izvajanja postopkov, saj ni več potrebno ročno vnašati teh podatkov. Sistem bo podatke avtomatično prenesel iz PRS in jih vključil, ko se bo poizvedba pošiljala na Centralno kazensko evidenco (Ministrstvo za pravosodje).

OBVESTILO – Evropska komisija je pripravila orodje za pregledovanje tujih ponudnikov

Evropska komisija je na platformi Access2Markets pripravila orodje »Procurement for buyers«, ki je dostopno na povezavi: <https://webgate.ec.europa.eu/procurementbuyers/#/procumementlocation>.

Orodje ob izbiri naročnika in vnosu podatkov o javnem naročilu (CPV, ocenjena vrednost, druge informacije o naročniku in predmetu naročila) uporabniku nudi seznam držav članic, iz katerih lahko prihajajo ponudniki in kakšne so njihove omejitve oz. dovoljenja za sodelovanje pri konkretnem javnem naročilu.

Orodje naročniku torej glede na veljavne trgovinske sporazume, ki jih je podpisala Evropska unija, ponuja pregled nad vstopnimi pravicami ponudnikov glede na državo izvora. Če določene države ni na seznamu, ponudniki iz te države niso upravičeni do sodelovanja v tem javnem naročilu, niti jim sodelovanje ni prepovedano.

V zadnjem času je Evropska unija sprejela več predpisov, ki posameznim ponudnikom prepovedujejo sodelovanju pri javnih naročilih znotraj Evropske unije (npr. predpisi zaradi destabilizacije razmer v Ukrajini, Mednarodni instrument za javno naročanje/IPI, idr). V nadaljnjih letih lahko, zlasti zaradi sprejemanja ukrepov v okviru IPI, pričakujemo še več takšnih prepovedi, zato bo orodje v prihodnosti še večjega pomena.

Seznam naročnikov, zlasti državnih organov, ni posodobljen in posodobitve Evropska komisija ne more zagotavljati, zato svetujejo, naj naročniki s seznama izberejo statusno najbolj podobnega naročnika. Določitev tipa naročnika je pomembna zlasti zato, ker so v trgovinskih sporazumih glede na tip naročnika določeni različni vstopni pogoji za sodelovanje tujih ponudnikov, zlasti v primeru naročnikov s področja obrambe in varnosti.

V zvezi s tem izpostavljamo tudi nedavno **sodbo sodišča EU v zadevi C-652/22** z dne 22.10.2024, kjer je sodišče jasno zapisalo, da gospodarski subjekti iz tretje države, ki z Unijo niso sklenili mednarodnega sporazuma s področja javnih naročil, ne morejo zahtevati enakega obravnavanja na tem področju. Ponudniki iz tretjih držav sicer lahko sodelujejo v postopkih javnega naročanja v EU, če jih naročniki na podlagi objektivnih kriterijev iz postopka ne izločijo, a hkrati niso upravičeni do pravnega varstva. Celotna sodba je na voljo tukaj: [CURIA - Documents](https://curia.europa.eu/juris/document/document.jsf?text=&docid=291384&pageIndex=0&doclang=SL&mode=lst&dir=&occ=first&part=1&cid=7366170)

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek, sredo in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>

Telefonsko svetovanje (tehnična pomoč, e-JN): 080 2002, vsak dan od ponedeljka do petka med 8.00 in 16.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>